**Dimineață cu ceață**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Brr! Cum toarnă întunecat afară!

Vântul o fluieră, golan, pe toamnă,

Frunzele ursuze cad din ram

într-un dans al morții. Bat în geam

un adio galben de tristețe. Brr!

Văl de ceață s-a lăsat pe câmp!

Cenușiul norilor coboară

Din fereastra cerului pe scară,

Trepte, trepte, valuri după valuri

Parcă-s herghelii de negri tauri.

Frunze sparte de pe ram, rănite

Se ascund în iarbă zgribulite.

Cenușiu-n inimă-mi pătrunde

Parcă lupii au ieșit din tundre.

Șuieră și vântul a pustiu

tot ca lupii. Plouă-n ropot, viu,

spumegând pe rochia toamnei. Brr!

Uite cum se întunecă fereastra! Se aude prr!

S-a rupt și creanga!

Sună toamna-n ajutor talanga!

Plouă rece, cenușiu și trist

Stau în casă, parcă nu exist!

Din toți norii adunați în ceață

Nu pătrunde astăzi nici o rază,

Toamna asta-i bosumflată rău

s-a îmbrăcat în gri ca un călău!

Văd cum tremură un porumbel plăpând

stând ascuns sub frunze ude. Brr!